section_heading: O izdanjima
paragraph_text: Mnogobrojni biografski članci opisuju životni put i stvaralaštvo slavnih skladatelja s iscrpnim popisom njihovih djela, ali isto tako i djelatnost mnogih poznatih dirigenata, pjevača, instrumentalnih virtuoza, baletnih umjetnika, jazz-glazbenika, glazbenih teoretičara i kritičara. U posebnim člancima pojedinačno su i detaljno opisana povijesna i suvremena glazbala, zatim sve glazbene vrste i oblici, primjerice arije, kancone, kantate, opere, simfonije, sonate i uvertire. Prikazan je i rad mnogih značajnih domaćih i inozemnih glazbenih društava, instrumentalnih i plesnih ansambala te glazbenih festivala i ustanova.